**Greit å vite:** Mange over 18 år er single i Norge. De er uten en fast partner eller kjæreste. Kanalen NRK undersøkte hvor mange single vi var. De landet på 1,4 millioner personer bare i Norge. Det er dobbelt så mange som i 1980.

| **Når jeg leser …** | **da betyr det …** |
| --- | --- |
| date, en | et stevne-møte, et romantisk møte mellom to |
| danse, å | å bevege seg til rytmer og musikk |
| eksotisk | det som er fremmed og utenlandsk |
| etablere seg, å | å starte (en familie og kjøpe et fast hjem) |
| forhold, et | her: en avtale mellom to personer om å være sammen |
| familie, en | foreldre og barn, eller dem du er i nær slekt med |
| helgen, en | en person som folk mente var særlig nær Gud |
| kjæreste, en | en partner, en person du har et kjærlighets-forhold til |
| kjærlighet, en | varme følelser et menneske har for et annet menneske |
| par, et | to personer som er i et kjærlighets-forhold |
| personlig-het, en | summen av egenskaper en person har (ikke utseende) |
| singel, en | en person uten en fast partner eller kjæreste |
| svinge seg, å | å danse til musikk |
| sosialt | i selskap med andre |
| sjekke opp, å | å forsøke å skaffe seg en potensiell partner ved å flørte |
| trives, å | å like seg, å ha det greit (med en situasjon) |

# 607 – Single og par svinger seg til eksotiske rytmer

# Klar Tale nr. 6 / 2023

Singel-livet kan ha mange årsaker. Noen ønsker å være alene. Andre er skilt. Noen har mistet sin partner til sykdom. Mens flere andre sliter med å finne den riktige partneren. Uansett hvor mye de prøver.

Single kan ha barn fra tidligere forhold. De slipper å bo alene. Men over én million personer i Norge bor alene, ifølge Statistisk sentralbyrå. Tallet er fra 2021. Det er nesten to av ti i Norge.

Det er blitt vanligere å bo alene når du er mellom 16 år og 29 år gammel. Én årsak kan være at flere venter lenger med å etablere seg i et forhold.

Også antall barn er i endring. Norske kvinner føder stadig færre barn. Før, i 2005, bodde det barn i omtrent tre av ti hjem. Mens nå er andelen 25 prosent.

# Spørsmål:

# 1: Hva betyr det å være singel?

# Svar:

# 2: Hvor mange single bor i Norge, sånn cirka?

Svar:

# 3: Hva kan være årsaker til at folk er single?

# Svar:

4: Hva vil Issa Hasan gjøre på første date?

# Svar:

# 5: Hva mangler han? Svar:

# 

# 6: Hva savner Bjørn Kristian Sunde?

# Svar:

# 

# 7: Hva er det viktigste for ham i jakten på en partner? Svar:

# 8: Hva heter danse-studioet som Klar Tale omtaler i artikkelen?

# Svar:

**Oppgave: Sett ordene på rett sted i teksten**

tradisjon

helgen

og

feirer

singel

av

forhold

en

for

kjærlighet

14. februar er kjærlighetens dag

Kjærligheten har sin egen dag. Den har flere navn. Valentine’s Day, valentins-dagen, alle hjerters dag, og så videre.

14. februar \_ \_ \_ \_ \_ \_ vi romantikk og \_ \_ \_ \_ \_ \_ \_ \_ \_ \_ i hele verden. Kanskje kjøper du \_ \_ blomster-bukett eller litt sjokolade til din kjære, hvis du er i et

\_ \_ \_ \_ \_ \_ \_. Er du \_ \_ \_ \_ \_ \_, går det an å feire med venner.

Valentins-dagen er ingen norsk \_ \_ \_ \_ \_ \_ \_ \_ \_ fra gammelt av. Vi er igjen påvirket \_ \_ USA, slik som med halloween, morsdag \_ \_ farsdag.

Skikken med kjærlighets-dagen er veldig gammel. Kanskje må vi helt tilbake til 400-tallet. I Roma holdt de fest til ære for gudinnen Juno. Hun beskyttet ekteskapet på denne dagen.

I tillegg knyttes kjærlighets-dagen til en \_ \_ \_ \_ \_ som het Valentin. Han skal ha blitt dømt til døden. Da skrev han et brev til sin kjære og signerte det med «din Valentin».

Også andre helgener ble feiret 14. februar. De hadde like navn. Men det er usikkert om de faktisk fantes i virkeligheten.

Først i år 1400 skal 14. februar ha blitt en romantisk dag. Og på 1800-tallet fantes det mange valentins-kort folk kunne sende. Siden har vi fortsatt å bruke penger på romantikk denne dagen. Det har blitt god butikk \_ \_ \_ ulike bedrifter.

Kilder: NRK, Store norske leksikon, Wikipedia

Du finner artikkelen du trenger til denne oppgaven i papir-utgaven av Klar Tale. Du finner den i e-avisen her: <https://www.klartale.no/e-avisen/>

Du finner også artikkelen på klartale.no. Se etter merket Ukens oppgave.

Om binde-streker: I Ukens oppgave bruker vi ofte pedagogiske binde-streker for å dele lange, eller litt vanskelige, ord. Mange ord i språket vårt er satt sammen av to ord. Hensikten er at det skal bli lettere for alle å lese dem. Men ord som er satt sammen av to ord, skal som regel ikke deles i norsk rettskriving. Du kan selvsagt ta strekene bort, eller legge til.